En middelsstor (17-29 millimeter), avlang, blankt svart hornbille. Hannen har to korte horn i pannen, pronotum har en lengdefure og er litt uthulet foran der det sitter en rundet knøl. Hodet er fremtrukket til en spiss snute i midten. Pronotums sider er rundede. Dekkvingene er forholdsvis lange og smale med tydelige, grove punktstriper. Beina er svært kraftige, leggene med store, skarpe tenner, særlig på frambeina.